recursal/SuperWikiNEXT-32B huggingface dataset:
**Muntah** (atau **emesis** dalam istilah perubatan) ialah tindakan mengeluarkan isi perut secara paksaan, melalui mulut atau hidung. Muntah ada pelbagai sebabnya, seperti gastritis atau keracunan, mahupun tumor otak ataupun tekanan intrakranium yang tinggi. Apabila seseorang menjadi loya atau mual, dia akan (tetapi tidak semestinya) muntah pada bila-bila masa. Antiemetik adakalanya perlu untuk menahan rasa loya atau muntah, manakala dalam kes-kes serius yang mana berlakunya penyahhidratan, pesakit harus diberi bendalir intravena untuk menggantikan isi padu bendalir.

Muntah adalah berbeza dengan jeluak, walaupun kedua-dua istilah tersebut dibuat seolah-olah sama makna. Jeluak (atau regurgitasi) ialah kembalinya makanan ke dalam esofagus hingga ke mulut, tanpa paksaan dan ketakselesaan yang dialami ketika muntah. Punca muntah dan jeluak itu adalah berbeza pada amnya.

Komplikasi
----------

### Penyedutan bahan muntah

Tindakan muntah boleh membahayakan pesakit jika kandungan gastrik memasuki salur pernafasan. Biasanya, ini terelak dengan refleks gag dan batuk, tetapi refleks pelindung ini terganggu dalam tubuh sesiapa yang terjejas oleh bahan-bahan tertentu seperti alkohol atau anestesia. Pesakit mungkin akan tercekik dan berasfiksi ataupun menghidap pneumonia sedutan.

### Ketakseimbangan penyahhidratan dan elektrolit

Muntah secara berlebihan dan berpanjangan boleh menyebabkan tubuh banyak kehilangan air (penyahhidratan) dan mungkin mengubah status elektrolit. Pemuntahan gastrik menyebabkan kehilangan asit (proton) dan klorin secara langsung. Ditambah pula dengan kesannya iaitu pasang surut alkali, ini menyebabkan alkalosis metabolisme hypochloremic (paras klorida rendah bersama HCO3 and CO2 tinggi, dan pH darat meningkat) dan juga hipokalemia (pengurangan kalium). Hipokalemia merupakan kesan tak langsung buah pinggang mengimbangi kehilangan asid. Kesan kehilangan pengambilan makanan, pesakit mungkin akan menghidap kakeksia. Adakalanya, dimuntah pula kandungan usus termasuk asid hempedu dan HCO3- yang boleh mengakibatkan asidosis metabolisme.

### Koyak Mallory-Weiss

Pemuntahan yang berulang-ulang atau berlebihan boleh menyebabkan terhakisnya esofagus atau koyak-koyak kecil dalam mukosa esofagus (koyak Mallory-Weiss). Ini mungkin terjadi jika darah merah segar bercampur dengan bahan muntah selepas beberapa kali muntah.

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Muntah***. |

* Cyclical Vomiting Syndrome
**Sekolah Kebangsaan Nyior Chabang** atau nama ringkasnya *SK Nyior Chabang*, merupakan sebuah sekolah Sekolah Rendah yang terletak di Kedah.
Sekolah Kebangsaan Nyior Chabang terletak dalam Mukim Bohor, Langkawi Kedah. Ia terletak sekitar 18 km dari Pekan Kuah. Pekan kecil yang terdekat ialah Pekan Padang Matsirat, di mana jaraknya Cuma 5 km.

Sejarah
-------

Sekolah ini mula ditubuhkan pada tahun 1962. Pada tahun tersebut sekolah ini hanya mempunyai sebuah bangunan dan dua bilik darjah sahaja. Pada mulanya murid-murid yang belajar di sekolah ini hanya sehingga darjah empat. Seterusnya mereka akan menyambung pelajaran mereka ke darjah lima dan enam di Sekolah Kebangsaan Padang Matsirat kerana sekolah ini di bawah pentadbiran sekolah tersebut.

Pada tahun 1984 sekolah ini mempunyai enam bilik darjah yang terdiri daripada darjah satu hingga darjah enam. Pada tahun itulah sekolah ini mempunyai pentadbiran sendiri dengan mempunyai empat kakitangan tenaga pengajar.

Pertambahan penduduk sekitar telah meningkatkan bilangan pelajar di sekolah ini setiap tahun. Dengan penambahan bilangan murid yang menggalakkan, pada 1 September 2002 sekolah ini dinaikkan gred daripada sekolah gred B ke sekolah harian gred A.

Sekolah ini dinamakan ‘Sekolah Kebangsaan Nyior Chabang’ bersempena dengan nama kampung ini, Kampung Nyior Chabang. Dipercayai pada suatu masa dahulu terdapat sebatang pokok kelapa atau nyiur yang bercabang dua tumbuh di kampung ini. Sekolah dan kampung ini dinamakan sempena dengan pokok kelapa atau nyiur tersebut.

Alamat
------

Kampung Nyior Chabang,
Mukim Bohor
07000 Langkawi,
Kedah Darul Aman

Pautan luar
-----------

* Sekolah Kebangsaan Nyior Chabang
* Sekolah Kebangsaan Nyior Chabang
**Sekolah Kebangsaan Olak Lempit** atau nama ringkasnya *SK Olak Lempit*, merupakan sebuah Sekolah Kebangsaan yang terletak di Sk Olak Lempit, Kg Olak Lempit.

Pada 2009, Sekolah Kebangsaan Olak Lempit memiliki 375 pelajar lelaki dan 345 pelajar perempuan, menjadikan jumlah keseluruhan murid seramai 720 orang. Ia mempunyai seramai 48 orang guru.2009

Sejarah
-------

Sekolah Kebangsaan Olak Lempit bermula sebagai sekolah rakyat yang dibina secara gotong-royong oleh penduduk kampung, yang menjadi amalan dan tradisi serta tenaga yang gigih daripada setiap ahli masyarakat yang berjiwa ingin maju ketika itu. Permulaannya adalah sakadar sebuah bangunan kayu yang beratapkan nipah, berlantaikan papan dan dinding sekerat, luasnya 25 × 50 kaki persegi yang dibangunkan pada 6 Januari 1952.

Setelah sekolah siap dibina, murid-murid darjah 2 dan 3 di Sekolah Melayu Sungai Manggis berpindah ke sekolah ini. Walaupun dasarnya sekolah sudah siap dibina, tetapi terdapat berbagai-bagai masalah yang perlu ditempuhi kerana segala-galanya dalam keadaan serba kekurangan. Selain daripada kekurangan kemudahan-kemudahan asas seperti air, tandas dan bilik-bilik darjah yang sempurna, masalah besarnya ialah kekurangan tenaga pengajar. Sekolah ini pada masa itu menampung seramai 60 orang murid dan hanya mempunyai 2 orang guru sahaja iaitu seorang Guru Besar dan seorang guru penolong (guru pelatih).

Apabila negara kita telah mencapai kemerdekaan pada 31 Ogos 1957, satu jawatankuasa bertindak bagi sekolah ini telah ditubuhkan pada awal tahun 1958 dengan tujuan untuk mendapatkan sebuah bangunan sekolah yang baru. Pelbagai usaha telah dijalankan oleh jawatankuasa tersebut. Mereka telah menghantar satu rombongan telah beberapa kali pergi menemui Pegawai Pelajaran dan surat-surat permohonan juga berulang-ulang kali dihantar. 

Akhirnya, pada pertengahan tahun 1962 sebuah bangunan baru mula didirikan. Sesungguhnya Sekolah Melayu Kampung Olak Lempit yang mula-mula didirikan itu dapatlah dikatakan sebagai perintis kepada keadaan yang ada pada hari ini. Sekolah Melayu Olak Lempit kemudian bertukar nama menjadi ‘Sekolah Umum’ iaitu pada awal 60-an dan seterusnya menjadi ‘Sekolah Kebangsaan Olak Lempit’

Pencapaian
----------

Alamat
------

Sekolah Kebangsaan Olak Lempit
Sk Olak Lempit, Kg Olak Lempit
Selangor, Malaysia
Telefon = 331492589
Fax = 331492589

Pautan luar
-----------

* Sekolah Kebangsaan Olak Lempit
* Facebook Sekolah Kebangsaan Olak Lempit

1. ↑  SEJARAH SEKOLAH
**Santo Marinus** merupakan seorang tokoh dalam agama Kristian yang mengasaskan sebuah gereja dan biara pada tahun 301 M. Kependudukan ini menjadi asas kepada negara mikro republik San Marino yang wujud pada hari ini.

Beliau diraikan mazhab-mazhab gereja Katolik Rom dan Ortodoks Timur sebagai seorang tokoh utama dan santo mereka.

Riwayat ringkas
---------------

Marinus dikatakan seorang tukang batu datang pulau Arba di Laut Adriatik (kini Rab milik Croatia, then part of the Roman Empire) yang memeluk agama Kristian. Beliau melarikan dari daripada tentera Empayar Roma diperintah Diocletian yang menyeksa para penganut agama tersebut.

Marinus dilantik Gaudentius sebagai uskup Rimini namun beliau dituduh seorang wanita gila sebagai kononnya suami yang meninggalkannya, maka beliau sekali lagi berpindah ke Monte Titano di mana beliau membina suatu biara dan hidup sebagai seorang pertapa; ada juga cerita yang menyatakan beliau pernah berdakwah kepada para abdi di Rimini tetapi menjadi hilang arah - lalu beliau melarikan diri setelah menyedari kesilapannya. Kesohoran Marinus mula menarik perhatian sehingga banyak orang mengikuti jejaknya dan bertapak atau menduduki kawasan sekitar biara itu; lama-kalamaan seorang wanita kaya dan tuan tanah kaki Titano mennghadiahkan gunung tersebut kepada Marinus.

Beliau dikatakan meninggal dunia pada musim sejuk tahun 366 Masihi dengan kata-kata terakhirnya: "**Relinquo vos liberos ab utroque homine*code: la is deprecated* "- "Aku tinggalkan kamu [tanah milikku] bebas dari dua orang itu": yakni merujuk kepada Maharaja Roma (yang menaungi Empayar Roma) dan Paus (yang menaungi Negeri-Negeri Paus), keadaan ini menjadi ilham kepada pembentukan negara San Marino yang wujud pada hari ini.

Hari perayaan
-------------

Beliau dirayakan pada 3 September yang dikatakan sebagai penubuhan biara yang menjadi asas kepada negara San Marino, ia juga menjadi tarikh hari kebangsaan negara ini.

Rujukan
-------

1. ↑
2. 1 2  Radovan Radovinovič, *The Croatian Adriatic Tourist Guide*, pg. 127, Zagreb (1999), ISBN 953-178-097-8
3. ↑  Hamilton, J. Arnott (1923). "The republic of san marino". *The Scottish Geographical Magazine*. **4** (39): 244-245.
4. ↑  {{cite journal=The Republic of San Marino|first1=William|last1=Miller|work=The American Historical Review|wolume=6|number=4|date=Julai 1901|page=633–649|url=Link to journal. Link to copy of paper.

Pautan luar
-----------

* Saints of September 4: Marinus of San Marino, Hermit Deacon Diarkibkan 2012-11-02 di Wayback Machine (on this website, September 4 is incorrectly indicated as Saint Marinus' day)
* Patron Saints Index: Saint Marinus
* (Itali) San Marino
**Sekolah Jenis Kebangsaan (T) Puchong** atau nama ringkasnya *SJK (T) Puchong*, merupakan sebuah Sekolah Jenis Kebangsaan yang terletak di Jalan Bunga Tanjung , Bt 14.

Pada 2009, Sekolah Jenis Kebangsaan (T) Puchong memiliki 549 pelajar lelaki dan 581 pelajar perempuan, menjadikan jumlah keseluruhan murid seramai 1130 orang. Ia mempunyai seramai 46 orang guru.2009

Sejarah
-------

Sekolah ini ditubuhkan pada tahun 1947 dengan nama National Type Primary School (Tamil) Killing Hall Estate, Puchong,Selangor. Bangunan asal sekolah ini adalah stor kilang getah Killing Hall yang telah diubah suaikan menjadi bilik darjah pada masa itu. Pada permulaan sekolah ini seramai 32 orang murid belajar dari tahun satu hingga tahun 3 dan diajar oleh seorang guru Thilaga. Murid-murid tahun 4 akan dihantar ke Sekolah Tamil Ladang Castlefields, Puchong, Selangor.

Pada tahun 1949 National Type Primary School (Tamil) Ladang Bukit Hitam dan pada tahun 1951 National Type Primary School (Tamil) Ladang Hong Kong telah bergabung dengan sekolah ini kerana kedua-dua sekolah ini terletak berdekatan dengan sekolah Killing Hall. Semua urusan yang berkaiatan dengan sekolah seperti, pengambilan guru dan gaji guru diuruskan oleh pihak majikan Ladang Killing Hall. Pada masa pemerintahan Jepun, sekolah ini ditutup dan bangunan atap ini digunakan oleh askar Jepun untuk aktiviti mereka.

Pada tahun 29 Novembar 1968 bangunan sekolah ini telah dijilat api. Oleh itu, sementara menunggu bangunan baru murid-murid sekolah ini ditempatkan di Sekolah Rendah Jenis Kebangsaan Han Ming, Puchong. Dengan bantuan ahli dewan undangan negeri, Dato Michael Chen banguan bertingkat dua dibina dan dirasmikan oleh, Yang Berhormat En.Mohd.Rahmad, setiausaha parlimen, Kementerian Pendidikan pada 16.08.1973.

Semenjak itu, bilangan murid bertambah dari tahun ke tahun. Pada tahun 1980 sekolah ini telah dijadikan Gred B. Nama sekolah ini telah ditukar pada tahun 1980, dari Sekolah Rendah Jenis Kebangsaan Tamil Killing Hall kepada Sekolah Rendah Jenis Kebangsaan Tamil Puchong, Selangor, kerana pengurusan sekolah tidak lagi dilakukan oleh Ladang Killing Hall dan bertapak sekolah kerajaan atas usaha tuan Guru Besar pada masa itu, yang bernama En.S. Mariappan. Lencana sekolah ini juga merupakan hasil usaha oleh tuan guru besar iaitu, En.S. Mariappan bersama dengan seorang guru sekolah pada masa itu.

Pencapaiant
-----------

Alama
-----

Sekolah Jenis Kebangsaan (T) Puchong
Jalan Bunga Tanjung , Bt 14
Selangor, Malaysia
Telefon = 380622649
Fax = 380622649

Pautan luar
-----------

* Sekolah Jenis Kebangsaan (T) Puchong
***I Am David*** merupakan filem yang diadaptasi dari novel *I Am David* oleh Anne Holm dan ditayangkan pada 2003. Filem ini diarah oleh Paul Feig.

Sinopsis
--------

Filem ini mengisahkan seorang kanak-kanak lelaki berusia 12 tahun yang telah ditahan di Eropah Timur dan cuba melepaskan diri dari kem konsentrasi Komunisdi Eropah. Beliau berjaya melepaskan diri hasil bantuan seorang tahanan dewasa Johannes (lakonan James Caviezel). David (lakonan Ben Tibber) cuba ke Denmark untuk mencari ibunya. Bermula dari situlah perjalanannya merentasi negara-negara sekeliling Eropah dan membuatkan David bertemu dengan pelbagai ragam manusia yang membantunya. Di Itali, David cuba membayangkan sesuatu melalui imaginasinya : sebuah negara yang aman. Dia cuba memberanikan diri untuk hidup di dunia yang asing baginya. Perjalanannya penuh dengan kegusaran di hati. Dia penuh berhati-hati. Dia hanyalah seorang kanak-kanak yang masih nafi tentang kehidupan. Dia tidak memiliki pengetahuan tentang tempatnya berpijak, tidak mempunyai wang, tidak tahu bagaimana untuk senyum .Akhirnya dia terjumpa sebuah keluarga kaya warga Itali. Walaupun berasa bahagia tinggal bersama keluarga tersebut, David tahu bahawa dia mesti mencari ibunya di Denmark. David akhirnya sampai ke Switzerland dan bertemu dengan seorang wanita tua yang sedang melakar potret, Sophie (Joan Plowright). Wanita inilah yang menolongnya sehinggalah akhirnya dia berjaya memasuki Denmark dan bertemu ibunya yang kini bergelar penulis buku.

Pelakon
-------

* Ben Tibber (David)
* James Caviezel (Johannes)
* Joan Plowright (Sophie)
* Hristo Shopov
* Silvia De Santis (Elsa)
* Paco Reconti (Giovanni)
* Roberto Attias (Baker)
* Francesco De Vito (Roberto)
* Paul Feig (Lelaki Amerika)
* Lucy Russell (Wanita Amerika)
* Viola Carinci (Ibu David)
* Marin Jivkov (Cecha)
* Robert Syulev (Angelo)
* Alesandro Sperduti (Carlo)

Reaksi
------

Filem ini mendapat kritikan dari para pemerhati filem dan hanya mendapat 39 % oleh Rotten Tomatoes. [
Filem ini hanya memungut kutipan sebanyak $288,552 untuk 226 pawagam.

Anugerah
--------

Filem ini memenangi beberapa anugerah pada 2003, seperti Anugerah Crystal Heart di Festival Filem Heartlan, the Queens Festival's Best Feature Film, Best Film dan Most Promising Actor untuk Ben Tibber.

Pautan Luar
-----------

* Official site
* *title*  di Pangkalan Data Filem Internet (IMDb)
Iryu adalah sebuah drama yang berasakan komik Iryu yang dihasilkan oleh Nogizaka Taro. 

* Episod: Sedang ditayangkan
* Rating: Belum diperolehi
* Tempoh Tayangan: Bermula 11 Oktober 2007 (Musim luruh)
* Lagu Tema: *ONE* oleh AI
* Genre: Perubatan
* Penerbit: Fuji TV
* Drama berkaitan: Iryu

Plot
----

Asada Ryutaro (Sakaguchi Kenji) kembali dengan cabaran baru. Kali ini, Ryutaro berdepan cabaran realiti sistem dunia perubatan di Jepun. Kerajaan telah mewarwakan peraturan untuk menangani kenaikan harga bil perubatan; hospital kini memasuki era di mana hospital boleh diishtiharkan muflis sekiranya tidak mampu menangani operasinya sendiri. Pada masa yang sama, penggabungan dan pengambilalihan hospital berlaku dengan pesatnya. Masalah semakin bertambah apabila bahagian penjagaan wanita mengandung dan kanak-kanak ditutup. Kakitangan yang tidak mencukupi menambahkan perit masalah pengurusan hospital. Melihat keadaan ini, hospital juga setaraf dengan mana-mana badan korporat lain dimana hospital akan muflis sekiranya hospital tidak mencatatkan keuntungan. - *jade\_frost*

Watak
-----

* Sakaguchi Kenji sebagai Asada Ryutaro
* Uchida Yuki sebagai Kataoka Kazumi
* Koike Teppei sebagai Ijyuuin Noboru
* Otsuka Nene sebagai Kodaka Nanami
* Kitamura Kazuki sebagai Kirishima Gunji
* Abe Sadao sebagai Arase Monji
* Mizukawa Asami sebagai Satohara Miki
* Sasaki Kuranosuke sebagai Fujiyoshi Keisuke
* Natsuki Mari sebagai Kito Shoko
* Kishibe Ittoku sebagai Noguchi Takeo
* Ikeda Tetsuhiro sebagai Kihara Takehiko
* Sato Jiro sebagai Matsudaira Kotaro
* Shiga Kotaro sebagai Zenda Hideki
* Takahashi Issei sebagai Toyama Seiji
* Nakamura Yasuhi sebagai Nomura Hirohito

Pautan Luar
-----------

* Iryu 2 - Laman Web Rasmi - Bahasa Jepun
* D-Addicts Wiki - Iryu 2
* JDorama.com - Iryu 2
**Ijazah kehormat** atau ijazah ***honoris causa*** (Latin: "demi kehormat") adalah ijazah akademik yang dikecualikan syarat-syarat umumnya (seperti matrikulasi, pengajian dan lulus peperiksaan) oleh universiti (atau institusi pemberi ijazah yang seumpamanya). Ijazah ini biasanya merupakan kedoktoran ataupun sarjana yang boleh dianugerahkan kepada sesiapa yang tiada hubung kait yang terdahulu dengan institusi berkenaan.

Ijazah kehormat sering dikurniakan sebagai tanda penghargaan kepada seorang tetamu kehormat atas sumbangannya kepada bidang tertentu ataupun masyarakat umum. Ijazah kehormat sering disampaikan kepada pengucap konvokesyen di universiti atau kolej. Universiti yang memberikan ijazah kehormat sering mendapat faedah dengan menjalin hubungan dengan penerima ijazah itu. Ijazah ini tidak diiktiraf oleh majikan sebagai sama taraf dengan ijazah bersamaan yang 'dikerjakan' (diraih menerusi kelulusan akademik), dan oleh itu tidak boleh dilayan sebegitu rupa. Adakalanya disaran supaya ijazah kehormat disenaraikan dalam résumé sebagai anugerah dan bukan kelayakan akademik, malah sesetengah institusi pengajian tinggi mengamalkan dasar-dasar bagi penggunaan gelaran "Doktor" dalam persuratan rasmi berkenaan dengan penerima ijazah kehormat.

Rujukan
-------

1. ↑   Diarkibkan 2009-09-16 di Wayback Machine

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Ijazah sarjana** (dari bahasa Sanskrit सज्जन *sajjana*, bahasa Inggeris: *master's degree*, dari bahasa Latin *magister*code: la is deprecated ) ialah ijazah akademik yang dianugerahkan oleh universiti atau kolej selepas menamatkan kursus pengajian yang menunjukkan penguasaan atau gambaran keseluruhan peringkat tinggi bagi bidang pengajian atau bidang amalan profesional tertentu. Ijazah sarjana biasanya memerlukan kajian terdahulu di peringkat sarjana muda, sama ada sebagai ijazah berasingan atau sebagai sebahagian daripada kursus bersepadu. Dalam bidang yang dipelajari, graduan sarjana dijangka memiliki pengetahuan lanjutan tentang badan khusus topik teori dan gunaan; kemahiran peringkat tinggi dalam analisis, penilaian kritikal atau aplikasi profesional; dan keupayaan untuk menyelesaikan masalah yang kompleks dan berfikir dengan teliti dan bebas.

Rujukan
-------

1. ↑   Diarkibkan Oktober 21, 2008, di Wayback Machine
2. ↑  Hastings Rashdall (1895). "I". *The Universities of Europe in the Middle Ages: Volume 1, Salerno, Bologna, Paris*. m/s. 1–22. ISBN 9781108018104. Diarkibkan daripada yang asal pada 2020-01-02. Dicapai pada 2017-09-04.
3. ↑  "History of Medieval Education, Middle Ages European Learning". *Academic Apparel*. Diarkibkan daripada yang asal pada 18 January 2022. Dicapai pada 8 August 2016.
**Hari Putih** (Korea: 화이트데이code: ko is deprecated  *hwaiteudei*, Jepun: ホワイトデーcode: ja is deprecated  *Howaito Dē*) merupakan suatu hari yang diraikan di negara Jepun dan Korea Selatan pada 14 Mac setiap tahun iaitu sebulan selepas Hari Valentine. Perayaan ini dikatakan berasal dari Jepun dan ia bukanlah tradisi dari negara Barat.

Sambutan
--------

### Jepun

Di Jepun, kebiasaanya pada Hari Valentine, kaum wanita akan memberi hadiah coklat (sama ada buatan tangan atau beli di kedai) kepada kaum lelaki sebagai suatu ungkapan cinta dan kasih sayang. Coklat buatan tangan itu lebih disukai oleh si penerima kerana ia tanda bahawa si lelaki itu menerima "satu-satunya" wanitanya. Pada Hari Putih sebaliknya berlaku apabila si lelaki yang menerima coklat itu sama ada *honmei-choco* (本命チョコ?, "coklat cinta")
 atau *giri-choco* (義理チョコ?, "coklat ihsan")
 ketika Hari Valentine perlu membalas hadiah tersebut yang kebiasaanya lebih mahal dari pemberian si wanita. Secara tradisionalnya, hadiah yang diberikan ketika hari tersebut ialah biskut, barang kemas, coklat putih, pakaian dalam berwarna putih dan marshmallow. Kadangkala, istilah *sanbai gaeshi* (三倍返し?, secara harfiahnya, "tiga kali ganda pulangan")
 digunakan untuk menggambarkan bahawa hadiah pulangan tersebut hendaklah dua hingga tiga kali ganda lebih mahal daripada hadiah pemberian pada Hari Valentine.

### Korea Selatan

Hari Putih juga diamalkan di negara ini. Di sana, si lelaki yang telah menerima hadiah coklat daripada si wanita pada Hari Valentine hendaklah membalas hadiah itu, kebiasaanya ialah gula-gula bukan coklat. Pada hari ke-14 bulan seterusnya iaitu Hari Hitam, ia diamalkan oleh seseorang yang masih belum berpacaran.

Lihat juga
----------

* Hari Hitam
* Hari Pi

Rujukan
-------

1. ↑  "Valentine's Day Part II: Filipinos and White Day | Philippine Canadian Inquirer" (dalam bahasa Inggeris). Dicapai pada 2019-09-25. but it is directly related to Valentine’s Day, that originated in Japan and is practiced in its neighboring countries such as China and some of its territories, Taiwan, South Korea, and Vietnam.
2. ↑
3. ↑  White Day - Japanese Culture Iroha Dictionary (in Japanese)
4. ↑   "White Day in Korea: Valentine's day, part two". The Daily Kimchi blog.

|  |  |
| --- | --- |
| Ikon tunas | Rencana berkenaan budaya ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Dalam Gereja Roman Katolik, **Hari Suci Wajib** atau **Hari Cuti Wajib**, adalah hari-hari apabila

*orang-orang beriman diwajipkan untuk menyertai Misa. Tambahan pula, mereka dilarang daripada melakukan kerja-kerja dan urusan-urusan yang akan menghalang penyembahan Tuhan, kegembiraan bersesuaian dengan Hari Tuhan, atau kesegaran dan istirahat minda dan badan.*
sebagaimana yang dinyatakan dalam Kod Hukum Kanun (canon 1247).

Hari Suci Wajib bagi warga Katolik yang mengikut upacara Latin adalah ditunjukkan dalam canon 1246:

*§1. Hari Ahad, iaitu hari apabila misteri paskal diraikan menurut tradisi apostolik, mesti diraikan dalam Gereja sejagat sebagai Hari Suci Wajib primordial. Hari-hari berikutnya juga mesti diraikan: Kelahiran Tuhan Yesus Kristus, Epifani (Jelmaan Tuhan), Keberangkatan-Nya ke Syurga, Tubuh dan Darah Kristus, Santa Maria bonda Tuhan, Kerahiman Ilahi, Kenaikan Maria ke Syurga, Santo Yusuf, Santo Petrus dan Santo Paulus, dan Para Orang Kudus.*
*§2. Dengan keizinan awal Paus, persidangan para biskop/uskup boleh mengurangkan hari-hari suci wajib atau memindahkannya kepada suatu Hari Ahad.*
Hari-hari yang dimasukkan dalam kanun ini adalah:

* Kelahiran Tuhan Yesus Kristus (Krismas) — 25 Disember
* Jelmaan Yesus — 6 Januari
* Keberangkatan-Nya ke Syurga — Hari Khamis minggu ke-enam Paska
* Tubuh dan Darah Kristus — hari Khamis selepas Hari Ahad Triniti
* Santa Maria Bonda Tuhan — 1 Januari
* Kerahiman Ilahi Santa Maria— 8 Disember
* Kenaikan Maria ke Syurga— 15 Ogos
* Santo Yusuf — 19 Mac
* Santo Petrus dan Santo Paulus the Apostles — 29 Jun
* Hari Para Orang Kudus — 1 November

Perayaan mengikut negara
------------------------

Di Kota Vatikan, tetapi bukan di semua Diosis Rom, Hari-hari Ahad dan kesepuluh-sepuluh hari yang disenaraikan dalam kanun 1246 adalah diraikan sebagai Hari Suci Wajib. Ini tidak sama dengan negara-negara lain. Secara amnya persidangan para Uskup, seperti mana yang diizinkan oleh kanun yang sama, telah mengurangkan bilangan hari-hari suci wajib, kecualilah Hari Ahad, kepada jumlah kurang daripada sepuluh.

Tiga daripada sepuluh hari-hari perayaan di atas telah dialih ke Hari Ahad secara automatik, sekiranya pada suatu-suatu negara itu ia bukanlah hari raya suci:

* Jelmaan Yesus dialih ke Hari Ahad yang jatuh antara 2 dan 8 Januari;
* Keberangkatan-Nya ke Syurga dialih ke Hari Ahad berikutnya;
* Tubuh dan Darah Kristus dialih ke Hari Ahad berikutnya.

Kalau hari-hari tersebut dipindahkan ke Hari Ahad, maka ia tidak dimasukkan dalam senarai kebangsaan hari-hari suci wajib di bawah, kerana dalam setiap negara Hari Ahad adalah merupakan hari suci wajib.

### Malaysia, Singapura dan Brunei

* Keberangkatan Kristus Jesus
* Kenaikan Maria ke Syurga
* Hari Para Orang Kudus
* Krismas
**Sasak** adalah sebuah kelompok etnik yang menduduki pulau Lombok di Indonesia dan berjumlah sebanyak 2.6 juta orang (85% penduduk Lombok). Mereka juga merupakan salah satu suku dalam bangsa Melayu. Mereka mempunyai hubung kait dengan orang Bali dari segi budaya dan bahasa.

Bahasa
------

Bahasa Sasak merupakan anggota suku kumpulan bahasa Bali-Sasak-Sumbawa, dalam cabang bahasa Melayu-Polinesia Barat dalam keluarga bahasa Austronesia.

Sejarah
-------

Tidak banyak yang diketahui tentang sejarah Sasak kecuali
Lombok adalah sebuah pulau yang dijajah secara langsung oleh perdana menteri kerajaan Majapahit, patih Gajah Mada. Orang Sasak memeluk agama Islam dari akhir abad ke-16 hingga awal abad ke-17 di bawah pengaruh Sunan Giri dan umat Islam Makassar. Namun ada di antara mereka yang telah mencampuraduk ajaran agama Islam dengan fahaman Hindu dan Buddha untuk mencipta sebuah agama baru yang dikenali sebagai Wetu Telu. Lombok dijajahi kerajaan Bali Gelgel pada awal kurun ke-18 dan dengan itu membawa ramai penduduk Bali ke Lombok. Bilangan mereka yang berketurunan Bali di Lombok sekarang adalah lebih kurang 300,000 orang, iaitu 10-15% jumlah penduduk Lombok. Masyarakat Bali juga telah memberi pengaruh yang kuat pada agama Wetu Telu.

Agama
-----

Majoriti orang Sasak adalah penganut agama Islam yang ortodoks dan mereka dikenali sebagai penganut *Wektu Lima*. Wektu Lima atau Waktu Lima merujuk kepada amalan orang Islam yang bersembahyang lima kali sehari. 

Istilah *Wektu Lima* ini digunakan untuk membezakan mereka dari orang Sasak yang mengamalkan agama Islam tempatan yang dikenali sebagai *Wetu Telu*, yang hanya bersembahyang tiga kali sehari.

Terdapat ramai penganut Wetu Telu di sekitar pulau Lombak tetapi bilangan mereka yang paling banyak adalah di kampung Bayan, tempat di mana agama itu dilahirkan. Golongan besar Wetu Telu juga boleh didapati di Mataram, Pujung, Sengkol, Rambitan, Sade, Tetebatu, Bumbung, Sembalun, Senaru, Loyok dan Pasugulan. Terdapat juga sebuah kumpulan kecil orang Sasak yang digelar *Bodha* (jumlah: 8000 orang) yang menduduki kampung Bentek dan di curam Gunung Rinjani. Agama mereka tidak mempunyai pengaruh Islam dan amalan utama mereka adalah memuja dewa-dewa animisme. Ajaran agama Hindu dan Buddha juga dimasukkan di dalam upacara agama mereka. 

Agama Bodha mempercayai adanya lima tuhan yang besar, yang paling tinggi dikenali sebagai Batara Guru. Tuhan yang lain adalah Batara Sakti and Batara Jeneng bersama isteri mereka Idadari Sakti dan Idadari Jeneng. Namun kini, penganut agama Bodha sedang diajarkan mengenai agama Buddha yang ortodoks oleh sami-sami yang dihantar oleh persatuan besar Buddha terbesar negara Indonesia.

Pautan luar
-----------

* (Inggeris) Sasak religion Diarkibkan 2007-04-03 di Wayback Machine
* (Inggeris) Sidetrip to Lombok by the New York Times
* (Inggeris) Wektu Telu
* (Inggeris) Adherents.com - Lombok Diarkibkan 2010-11-30 di Wayback Machine
* (Inggeris) Webshots - Sasak Buddha Lombok
**Hari Peringatan Jeneral Pulaski** merupakan hari cuti bagi memberi penghormatan kepada Jeneral Kazimierz Pułaski (dieja sebagai Casimir Pulaski dalam bahasa Inggeris), seorang wirawan berbangsa Poland dalam Revolusi Amerika di Amerika Syarikat (AS). Cuti ini disambut pada 11 Oktober setiap tahun melalui Pengisytiharan Presiden untuk memperingati kematian Pulaski ketika Pengepungan Savana pada 9 Oktober 1779 dan menghormati warisan orang Poland Amerika. Kemunculan hari peringatan ini bermula ketika tahun 1929 apabila pihak Kongres meluluskan satu resolusi (Resolusi Awam 16 1929) dimana ia menetapkan bahawa 11 Oktober adalah Hari Peringatan Jeneral Pulaski. Setiap presiden AS akan mengeluarkan satu pengisytiharan pada hari tersebut pada setiap tahun (kecuali tahun 1930).

Pautan luar
-----------

* Rumah Putih: Pengisytiharan Presiden − Hari Peringatan Jeneral Pulaski, 8 Oktober 2010.

|  |  |
| --- | --- |
| Ikon tunas | Rencana berkenaan budaya ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Nikken Sekkei Ltd.** (株式会社日建設計, *Kabushiki-gaisha Nikken Sekkei*) ialah sebuah firma kejuruteraan Jepun yang beribu pejabat di Chiyoda, Tokyo.

Syarikat ini mempunyai asal-usul dalam sebuah syarikat reka bentuk bangunan yang diasaskan pada tahun 1900 sebagai sebahagian daripada konglomerat Sumitomo Jepun. Sekarang sebuah syarikat swasta yang sebahagiannya dimiliki oleh pekerjanya, Nikken Sekkei telah menyelesaikan lebih daripada 20,000 projek di sekitar 40 negara.

Antara projek penting lain, Nikken Sekkei adalah firma seni bina utama untuk Tokyo Skytree, pada masa ini (2014) menara pendukung diri tertinggi di dunia, dan lelaki tertinggi kedua menjadikan struktur apa pun. Ia juga bertanggungjawab untuk reka bentuk semula Camp Nou. stadium terbesar di Eropah. 

Ketua arkitek lama Hayashi Shōji merancang bangunan pemenang anugerah, termasuk Bangunan Palaceside di Tokyo (1966), yang dipilih sebagai salah satu daripada 20 karya senibina Jepun moden oleh Docomomo Japan. Beliau ialah ketua ketiga Institut Arkitek Jepun.

Rujukan
-------

1. ↑  "Nikken Sekkei company information". Dicapai pada 4 March 2014.
2. ↑  "El nuevo Camp Nou lo hará el estudio japonés Nikken Sekkei" (dalam bahasa spanish). Dicapai pada 10 March 2016.CS1 maint: unrecognized language (link)
3. ↑  "Palaceside Building". Docomomo Japan. Dicapai pada 17 August 2017.
4. ↑  "Hayashi Shōji" 林 昌二 (dalam bahasa Japanese). Nikkei Architecture. Dicapai pada 17 August 2017. Invalid `|script-title=`: missing prefix (bantuan)CS1 maint: unrecognized language (link)

Pautan luar
-----------

* Tapak web rasmi Edit this at Wikidata (Inggeris)

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Israel
* Amerika Syarikat
* Jepun

 |
| Institut penyelidikan seni | 
* Nama Artis (Getty)

 |
| Pangkalan data saintifik | 
* CiNii (Jepun)

 |
| Lain-lain | 
* SUDOC (Perancis)
	+ 1

 |
***Miss Mermaid*** (Hangul: 인어아가씨; RR: EEIneo Agassi) ialah sebuah drama bersiri Korea Selatan dibintangi oleh Jang Seo-hee dan Kim Sung-taek. Ia disiarkan menerusi saluran MBC bermula 23 Jun 2002 sehingga 27 Jun 2003 pada hari Isnin sehingga Jumaat pukul 7:50 malam sebanyak 256 episod. *Miss Mermaid* mencapai populariti di Korea Selatan dan mencapai rating penonton setinggi 43.6%.

Plot
----

Eun Ah Ri-young, seorang penulis skrip drama television yang terkenal mempunyai sejarah lalu yang kelam. Ayahnya, Eun Jin-sub mempunyai hubungan sulit dengan wanita lain lalu pergi meninggalkan keluarga mereka hingga menyebabkan abangnya yang autisme mati dan ibunya menjadi buta. Keperitan hidup yang dilalui Ah Ri-young membuatkan dia semakin membenci ayahnya lalu dia merancang untuk membalas dendam terhadap ayah kandungnya. Setelah dia mengetahui bahawa isteri baru ayahnya, Shim Soo-jung juga merupakan seorang pelakon, Ah Ri-young lebih berusaha untuk menempatkan diri ke dalam industri TV dan kemudian dia menulis skrip yang berkisarkan kisah hubungan sulit ayahnya itu lalu memberikan watak ibu buta kepada Soo-jung untuk membuatkan Soo-jung rasa bersalah. Bagi melengkapkan lagi rancangannya untuk membalas dendam, Ah Ri-young kemudian merampas tunang kakak tirinya, Eun Ye-young iaitu Lee Joo-wang. Segala rancangan Ah Ri-young untuk membalas dendam sebenarnya dibantu oleh Jo Soo-ah, yang merupakan rakan baik ibunya. Jo Soo-ah membantu Ah Ri-young kerana dia berniat untuk menjodohkan Ah Ri-young dengan anak lelakinya, Ma Ma-joon. Akan tetapi pada akhirnya, Ah Ri-young menyedari bahawa dia benar-benar telah jatuh cinta dengan Joo-wang. Ah Ri-young juga akhirnya sedar bahawa dalam hidup, tiada yang lebih indah selain daripada belajar untuk memaafkan.

Pelakon
-------

* Jang Seo-hee sebagai Eun Ariyoung
* Kim Sung-taek sebagai Lee Joo-wang
* Han Hye-sook sebagai Shim Soo-jung
* Woo Hee-jin sebagai Eun Ye-young
* Jung Young-sook sebagai Han Kyung-hye
* Park Geun-hyung sebagai Eun Jin-sub
* Kim Byung-ki sebagai Lee Sung-soo
* Sa Mi-ja sebagai Geum Ok-sun
* Kim Yong-rim sebagai Geum Sil-ra
* Go Doo-shim sebagai Jo Soo-ah
* Jeong Bo-seok sebagai Ma Ma-joon
* Lee Jae-eun sebagai Ma Ma-rin
* Sa Kang sebagai Jin Kyung
* Song Min-joo
* Park Tam-hee
* Park Si-hyun
* Choi Jae-ho
* Choi Seon-ja sebagai ibu Dong-jin
* Ban Hye-ra

Rujukan
-------

1. ↑  Kim Sung-taek kemudiannya menggunakan nama pentas Kim Sung-min.
2. ↑  "*Likable or Not* Reach Highest Drama Ratings since 2000". *KBS Global*. April 25, 2008. Dicapai pada April 24, 2015.

Pautan luar
-----------

* *Miss Mermaid* di HanCinema
**Haiku (俳句)** ***Fail audio "Haiku.ogg" tidak ditemui*** ialah sejenis puisi Jepun. Nama ini diberikan pada akhir kurun ke-17 oleh Masaoka Shiki dengan menggabungkan perkataan lama *hokku* (発句) dan *haikai* (ayat) dalam *haikai no renga*. Haiku, apabila dikenali sebagai *hokku* adalah ayat pembuka bagi sebuah bentuk ayat berantai, *haikai no renga*. Haiku tradisional mengandungi satu corak on 5, 7, 5. Perkataan Jepun *on*, bererti 'bunyi', selari dengan satu *mora*, satu unit fonetik yang sama tetapi tidak serupa dengan suku kata bahasa-bahasa seperti bahasa Inggeris. (Perkataan *onji* ('simbol bunyi') tersalah guna untuk sekian lam dan *moji* (simbol askara) juga kadang kala digunakan) Sebuah haiku mengandungi perkataan musim (*kigo*) yang tersendiri yang melambangkan musim dalam yang renga adalah set, atau rujukan kepada alam semula jadi.

Haiku biasanya mengandungi tiga baris berbeza, dengan pelanggaran tatabahasa yang nyata, yang dipanggil kireji (huruf terpotong), yang biasanya ditempatkan di akhir lima baris pertama atau tujuh unit bunyi kedua. Dua bahagian haiku ini dipanggil ‘frasa dan fragmen’[*pautan mati kekal*]. Dalam bahasa Jepun, terdapat perkataan-perkataan kireji yang sebenar. Dalam bahasa Inggeris, kireji kerap kali digantikan dengan tanda koma, tanda sempang, tanda elips atau pecahan-pecahan tanda dalam haiku. Unsur-unsur haiku lama ini dianggap perlu bagi haiku oleh ramai orang, walaupun semua ini tidak selalunya dimasukkan ke dalam 'haiku ala-bebas' dan haiku bukan bahasa Jepun oleh penggubah Jepun moden. Haiku Jepun lazimnya ditulis dalam satu baris tunggal, manakala haiku bahasa Inggeris secara tradisional dipecahkan kepada tiga baris.

Pengubah haiku terkenal
-----------------------

### Zaman pra-Shiki (hokku)

* Matsuo Bashō (1644–1694)
* Onitsura (1661–1738)
* Yosa Buson (1716–1783)
* Kobayashi Issa (1763–1827)

### Shiki dan kemudiannya (haiku)

* Masaoka Shiki (1867–1902)
* Kawahigashi Hekigotō (1873–1937)
* Takahama Kyoshi (1874–1959)
* Taneda Santoka (1882–1940)
* Iida Dakotsu (1885–1962)
* Nakamura Kusatao (1901–1983)

Pautan luar
-----------

### Haiku

|  |  |
| --- | --- |
|  | Wikisource mempunyai teks asal berkaitan rencana ini:
***Haiku*** |

* "Aha! poetry" Diarkibkan 2010-09-22 di Wayback Machine: Laman web bersertakan esei-esei mengenai contoh-contoh haiku dan bentuk-bentuk berkaitan
* Persatuan Haiku Amerika
* Alam Keajaiban Haiku: Portal komuniti bagi haiku dan bentuk-bentuk berkaitan
* Dalam cahaya bulan seekor ulat… Diarkibkan 2010-09-06 di Wayback Machine: Idea-idea untuk mengajar penulisan haiku yang melampaui peraturan suku kata
* Laman web yang mengandungi takrifan-takrifan dan contoh-contoh haiku, haibun dan haiga
* Haiku untuk orang ramai Diarkibkan 2006-08-13 di Wayback Machine – Takrifan dan contoh-contoh haiku

### Hokku

* Halaman mengenai Yone Noguchi dan hokku di Universiti Ehime
**Sekolah Jenis Kebangsaan (C) Chee Vun** atau nama ringkasnya *SJK(C) Chee Vun*, merupakan sebuah Sekolah jenis kebangsaan Cina yang terletak di Peti Surat 60079.

Pada 2009, Sekolah Jenis Kebangsaan (C) Chee Vun memiliki 203 pelajar lelaki dan 215 pelajar perempuan, menjadikan jumlah keseluruhan murid seramai 418 orang. Ia mempunyai seramai 24 orang guru.2009

Sejarah
-------

#### Penubuhan Sejarah

Chee Vun School, Lahad Datu ditubuhkan pada tahun 1946. Lokasi awalnya adalah terletak di Batu 3, Jalan Dam, Lahad Datu. Ketika itu, bangunan sekolah adalah terdiri daripada sebuah rumah papan berbumbung kanatap. Pada 24 Ogos1948 sekolah ini telah didaftarkan di bawah Jabatan Pendidikan Sabah dan nombor pendaftaran ialah C/69,ED/37A/2/35. Pada tahun lima puluhan, bangunan sekolah telah musnah sama sekali dalam suatu kebakaran. Ini menyebabkan pengurusan sekolah terpaksa mencari lokasi baru yang sesuai. Atasusaha yang bersungguh-sungguh, akhirnya mereka Berjaya mendapatkan lokasi baru, iaitu di Batu 2, Jalan Dam. Tanah ini dipinjamkan oleh Enik Chai Kee Mui. Pihak Pengelola Sekolah dengan umbangan dan bantuan kewangan masyarakat setempat Berjaya mendirikan bangunan sekolah dan rumah guru.

  

Pada tahun 1966 , Sekolah Chee Vun dipindahkan ke tempat sekarang, iaitu Batu 1 1/2, Jalan Tengah Nipah, Lahad Datu. Keluasan kawasan sekolah ialah 1.57 ekar. Pada ketika itu, enrolmen murid adalah seramai 60 orang.Mereka adalah anak kepada penghuni berketurunan Cina yang menetap di sekitar kawasan Jalan Dam. Walaubagaimana pun terdapat juga bilangan kecil murid dari bangsa lain seperti kaum Bajau danTeroja. Enrolmen murid telah meningkat dari tahun ke tahun dan sehingga mencecah 445 orang sekarang (Jadual 1.1).

Dalam pertengahan tahun 1966, satu blok bilik darjah papan bertingkat dua telah didirikan. Tahun berikutnya dibina pula asrama Guru Besar. Gelangggang bola keranjang didirikan pada tahun 1970.Pada tahun 1971, satu blok bangunan papan yang mengandungi 6 buah bilik darjah telah didirikan. Empat unit asrama guru dibina pada tahun 1974.

\*Tadika Chee Vun\*

Tadika Chee Vun yang berdaftar dengan Jabatan Pelajaran Sabah ditubuhkan pada tahun 1989.Pada 12 Jun 1990 ,dewan sekolah dirasmikan oleh Ketua Menteri Sabah ketika itu, Datuk Yong Teck Lee. Pada tahun 1992, kantin baru telah dibina. Pada tahun 1999 , satu blok bangunan konkrit bertingkat 3 yang mengandungi 9 buah bilik darjah tersergamindah di tanah yang bertuah ini. Oleh kerana satu blok bilik darjah yang lama telah digerogot oleh anai-anai dan asrama guru telah usang, maka projek pembinaan satu blok bangunan konkrit bilik darjah dan satu blok rumah guru yang baru telah dimasukkan ke dalam rancangan pembangunan fizikal sekolah dan akan diusahakan oleh Jawatankuasa Lembaga Pengelola Sekolah sekarang

Pencapaian
----------

Alamat
------

Sekolah Jenis Kebangsaan (C) Chee Vun
Peti Surat 60079
91110, Lahad Datu
Sabah, Malaysia
Telefon = 6089881173
Fax = 6089881173

Pautan luar
-----------

*
Kedai Ministop di Angeles City, Filipina
**Ministop Co. Ltd.** (ミニストップ株式会社, *Minisutoppu Kabushiki-gaisha*) (TYO: 9946), sebuah ahli ÆON, mengendalikan rangkaian franchise kedai serbaneka **Ministop** di Jepun. Tidak seperti kebanyakan kedai serbaneka lain di Jepun, kedai Ministop mempunyai dapur yang menyediakan sandwic, makanan ringan dan kotak bento bawa pulang atas permintaan, dan mempunyai ruang tempat duduk di mana pelanggan dapat duduk dan makan dengan segera.

Produk
------

Barangan kedai serbaneka Jepun yang biasa ada, seperti majalah, buku komik manga, minuman ringan, kontraseptif, onigiri ; perkhidmatan termasuk pembayaran bil, fotokopi, pembelian tiket untuk acara dan akses ATM. Ministop juga mempunyai jenama makanan segera yang unik. Menu berbeza mengikut promosi musim dan berkala. Pilihan khas mungkin termasuk hot dog, sandwic, pencuci mulut beku seperti ais krim lembut, kariman dan *chūkaman* - roti gaya Siopao dengan pelbagai isian. Ministop juga beroperasi di Korea Selatan, Filipina (di bawah Robinsons Malls), Indonesia, China, Vietnam dan Kazakhstan.

Operasi antarabangsa
--------------------

### Korea Selatan

Kedai Ministop pertama di Korea Selatan dibuka pada bulan November 1990 di Mok-dong. Sehingga Oktober 2017, terdapat 2418 kedai Ministop yang beroperasi.

Rujukan
-------

1. ↑  "Corporate Profile". *Ministop Co. Ltd*. Dicapai pada 31 August 2018.
2. ↑  "ABOUT US: A SUBSIDIARY OF ROBINSONS RETAIL HOLDINGS, INC". Dicapai pada 16 November 2013.
3. ↑  "The MINISTOP circle is finding new friends around the world". Dicapai pada 16 November 2013.
4. ↑  "Ministop plans Kazakhstan shops". *The Japan Times*. 15 May 2012. Dicapai pada 16 November 2013.
5. ↑  "한국미니스톱(주) 기업정보 | 잡코리아". *한국미니스톱(주) 기업정보 | 잡코리아* (dalam bahasa Korea). Dicapai pada 2020-04-15.

Pautan luaran
-------------

* Kategori berkenaan Ministop di Wikimedia Commons</img>
* Tapak web rasmi (dalam bahasa Jepun)
* Ministop Filipina (Robinsons Convenience Stores, Inc. )
**Ishak Nengah** (1953–6 Ogos 2018) merupakan seorang bekas personaliti televisyen Malaysia dan juga bapa kepada penyanyi kumpulan Too Phat, Joe Flizzow.

Biografi
--------

Beliau dilahirkan di Bota Kanan, Perak, pada 1953. Ishak memulakan kerjaya awalnya sebagai wartawan di akhbar *The New Straits Times* dari 1972 hingga 1977. Dari 1981 hingga 1985, Ishak berkhidmat sebagai pembantu siaran di Bahagian Melayu, di Perbadanan Penyiaran British (BBC), London, Britain. Beliau kemudiannya, berkhidmat sebagai penyampai berita di stesen televisyen swasta, TV3.

Ishak berkahwin dengan Aishah Ali yang juga bekas wartawan TV3. Pasangan ini dikurniakan tiga anak, Johan (lahir 1979), Ashraf (lahir 1981) dan Iman (lahir 1989). Beliau meninggal dunia pada usia 65 tahun akibat komplikasi barah, pada jam 12.45 tengah hari, 6 Ogos 2018 di Pusat Perubatan Universiti Malaya (PPUM). Ishak sebelum ini dikesan menghidap barah hidung atau atau Nasopharyngeal carcinoma (NPC) pada 2011. Jenazah beliau dikebumikan di Tanah Perkuburan Islam USJ 22.

Rujukan
-------

1. ↑  Nor Afzan Mohd Yusof (6 Ogos 2018). "TV icon Ishak Nengah dies at 65". *New Straits Times*. Dicapai pada 7 Ogos 2018. Television icon and former TV3 presenter Ishak Nengah has died at age 65 after a long battle with nasopharyngeal carcinoma.
2. ↑  "Ishak Nengah meninggal dunia". *Berita Harian*. 6 Ogos 2018. Dicapai pada 7 Ogos 2018.
3. ↑  Nurul Fadila Awaluddin (6 Ogos 2018). "Bapa Joe Flizzow, Ishak Nengah meninggal dunia". *Kosmo!*. Dicapai pada 7 Ogos 2018.
4. ↑  "Ishak meninggal akibat komplikasi kanser". *Berita Harian*. 6 Ogos 2018. Dicapai pada 7 Ogos 2018.
5. ↑  "Ishak Nengah selamat dikebumikan". *Berita Harian*. 6 Ogos 2018. Dicapai pada 7 Ogos 2018.

Pautan luar
-----------

* Ishak Nengah di Facebook
**Hubungan Malaysia-Laos** (Lao: *ລາວ–ມາເລເຊຍການພົວພັນ*) merupakan diplomasi hubungan dua hala antara Malaysia dan Laos. Kedua-dua negara merupakan ahli ASEAN.

Sejarah
-------

Semasa kejatuhan Blok Komunis, Kesatuan Soviet tidak dapat lagi memberi bantuan untuk pembangunan Laos. Hal ini menyebabkan Laos meminta bantuan dari negara lain untuk membantu mereka membangunkan negara dan telah membawa kepada dasar luar yang berkecuali atau neutral. Semasa polisi ini diterima pakai, hubungan bersama Malaysia juga terbina. Hubungan ini turut disokong oleh Yang di-Pertuan Agong Sultan Mizan Zainal Abidin.

Hubungan ekonomi
----------------

Pada tahun 2003, perdagangan antara dua negara adalah sangat kecil dengan jumlah hanya US$2.4 juta, namun bertambah ke US$2.7 juta pada tahun berikutnya. Sementara itu, pada tahun 2009, eksport Malaysia ke Laos mencecah US$7.4 juta dan pelaburan Malaysia di Laos juga mencapai US$150 juta. Kedua-dua negara juga telah menandatangani pelbagai perjanjian untuk memperluas hubungan dua hala seperti Perjanjian Perdagangan Dua Hala, Perjanjian Pelancongan, Perjanjian Jaminan Pelaburan, Perjanjian Perkhidmatan Udara dan Perjanjian Kerjasama Ekonomi, Sains dan Teknikal.. In 2010, Malaysia ranks ninth in the list of largest foreign investors in Laos. Sehingga 2015, Malaysia merupakan pelabur kedua terbesar Laos selepas Vietnam dengan jumlah pelaburan sehingga $430 juta. Pada tahun 2017, Laos dan Malaysia menubuhkan jawatankuasa bersama mengenai kerjasama sains, teknologi dan inovasi (STI), dengan syarikat-syarikat Malaysia digalakkan melabur lebih banyak di Laos.

Portal:* flag Malaysia

Rujukan
-------

1. 1 2 3  Martin Stuart-Fox (28 September 1997). *A History of Laos*. Cambridge University Press. m/s. 200–. ISBN 978-0-521-59746-3.
2. ↑  "King hopes Malaysia, Laos continue cooperation for mutual benefits". Bernama, Prime Minister's Office of Malaysia. 25 November 2010. Dicapai pada 18 November 2013.
3. 1 2  "Trade Relations between Lao PDR and Malaysia" (PDF). Smepdo.org. Dicapai pada 18 November 2013.[*pautan mati kekal*]
4. 1 2  "Laos, Malaysia sign three cooperation documents". Vientiane Times, Lao Investors House. 4 June 2010. Diarkibkan daripada yang asal pada 2013-11-18. Dicapai pada 18 November 2013.
5. ↑  "NA president receives Malaysian Ambassador". The National Assembly of The Lao People's Democratic Republic. Dicapai pada 18 November 2013.
6. ↑  Ralph Jennings (3 May 2017). "Impoverished Laos Shows Resistance To Becoming A Client State Of China". Forbes. Dicapai pada 12 May 2017.
7. ↑  "Malaysia, Laos to establish joint committee on STI, ink MoU on STI". *Bernama*. The Sun. 9 May 2017. Dicapai pada 12 May 2017.[*pautan mati kekal*]
8. ↑  "Opening way for Malaysia-Laos trade". The Star. 12 May 2017. Dicapai pada 12 May 2017.
Menurut tinjauan oleh BBC World Service pada tahun 2014, sebanyak 13% penduduk Jepun melihat pengaruh Korea Selatan secara positif, 37% pandangan negatif, manakala 15% rakyat Korea Selatan melihat pengaruh Jepun secara positif, dengan 79% pandangan negatif. Hal ini menjadikan Korea Selatan, negara yang mempunyai persepsi kedua paling negatif terhadap Jepun di dunia selepas China.

Pelancongan
-----------

Perbandingan pelancong Jepun–Korea Selatan 2005–2018
Sejak lawatan Lee Myung-bak ke Batuan Liancourt dan berulang kali menuntut maharaja memohon maaf sekali lagi pada 2012, imej masyarakat Jepun terhadap Korea Selatan merosot dengan ketara. Pelancong Jepun ke Korea Selatan menurun sebanyak separuh daripada 3.5 juta pada 2012 kepada 1.8 juta pada 2015 manakala pelancong Korea Selatan meningkat dua kali ganda daripada 2 juta pada 2012 kepada 4 juta pada 2015. Pelancongan Korea Selatan ke Jepun menyaksikan penurunan besar sebanyak ~65% pada tiga bulan terakhir 2019 berbanding tahun sebelumnya, apabila hubungan antara kedua-dua negara merosot dengan ketara.

1. ↑  "BBC World Service Poll : Views of China and India Slide While UK's Ratings Climb: Global Poll" (PDF). *Globalscan.com*. Dicapai pada 2016-08-28.
2. ↑  "Aide's memoir tells why S. Korean president demanded apology from emperor". *The Asahi Shimbun*. January 6, 2016. Diarkibkan daripada yang asal pada March 3, 2016.
3. ↑  "Foreign visitors to Japan" (PDF). Japan National Tourism Organization. Diarkibkan daripada yang asal (PDF) pada 2016-01-27.
4. ↑  "Press release" (PDF). Japan National Tourism Organization. Diarkibkan daripada yang asal (PDF) pada 2019-04-02. Dicapai pada 2016-02-15.
5. ↑  "Drop in South Korean tourists to Japan continues amid frayed ties". *The Japan Times* (dalam bahasa Inggeris). 2020-01-21. Dicapai pada 2021-07-02.
Rajah sejarah semula jadi, daripada *Cyclopaedia* 1728
**Sejarah semula jadi** (Jawi: ‏**سجاره سمولا جادي**‎code: ms is deprecated ‎) ialah penyelidikan saintifik tumbuhan atau haiwan, yang lebih megarah kepada kaedah pencerapan berbanding uji kaji, dan merangkumi lebih banyak penyelidikan yang diterbitkan dalam majalah sains berbanding jurnal akademik. Digolongkan dalam sains semula jadi, sejarah semula jadi ialah pengajian sistematik mana-mana kategori objek atau organisma semula jadi. Ini merupakan penggolongan yang agak luas.

Orang yang mengkaji sejarah semula jadi dikenali sebagai **ahli alamiah** atau "ahli sejarah semula jadi".

Lihat juga
----------

* Alam semula jadi
* Kajian alam semula jadi
* Sains semula jadi

Rujukan
-------

1. ↑  Natural History WordNet Search, princeton.edu.
2. ↑  Brown, Lesley (1993), *The New shorter Oxford English dictionary on historical principles*, Oxford [Eng.]: Clarendon, ISBN 0-19-861271-0 Check date values in: `|accessdate=` (bantuan); `|access-date=` requires `|url=` (bantuan)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Sejarah semula jadi*** |